Plaštakos hidrografinis draustinis
Plaštakos hidrografinis draustinis – valstybinis gamtinis draustinis Lietuvoje, Anykščių ir Ukmergės rajonuose, 3 km į rytus nuo Žemaitkiemio. Apima Plaštakos upelio slėnį nuo Karališkių ežero iki santakos su Siesartimi. Įsteigtas 1992 m. Draustinis įsteigtas siekiant išsaugoti gilaus slėnio mažai vingiuotą Plaštakos upelį. Draustinio teritorija yra Natura 2000 objektas. Ten saugomos šios gamtos buveinės: stepinės pievos, rūšių turtingi smilgynai, šienaujamos mezofitų pievos, paprastojo kūjagalvio buveinės.